ตอนนี้คลอดน้องได้ 5 เดือนกว่า ช่วงแรกๆประจำเดือนมาปกติ มาตรงเกือบทุกเดือน จนมาเดือนที่ 4 กับเดือนที่ 5 ประจําเดือนปกติจะมาประมาณ4-5วัน พักหลังๆมาแค่ 2-3วัน (ประจำเดือนจะมาทุกวันที่ 6ของเดือน)ประจำเดือนจะหยุดไปซักประมาณ 1 สัปดาห์แล้วมาใหม่แต่จะไม่เยอะมาก(เลือดสีแดงสด)แล้วพออีกสัปดาห์นึง ก็มาอีกรอบ แต่รอบที่2และ3 จะไม่เยอะเหมือนรอบแรก และมีอาการปวดท้องบริเวณปีกมดลูกทั้งสองข้างร่วมด้วย ตอนนี้ก็เริ่มจะเครียด รอหาวันหยุดงานไปพบแพทย์อยู่ค่ะ ระหว่างนี้อยากทราบสาเหตุเบื้องต้นไว้บ้างค่ะ รบกวนตอบข้อสงสัยหนูด้วนะคะ ขอบนะคะ
สวัสดีค่ะ การมีเลือดประจำเดือนออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา ยังไม่สามารถสรุปสาเหตุได้นะคะ หากมีความเครียด จะทำให้ประจำเดือนมาแปรปรวนได้ค่ะ แต่แนะนำรอพบแพทย์เพื่อตรวจดูอาการอีกทีนะคะ